Subject: Kaebus liiklusohtike kohtadega seoses
From: "Alle-Riin Siimo" <[email-masked]>
To: <[email-masked]>
Date: Mon, 8 Dec 2025 15:10:27 +0200

Tere

Kirjutan Teile pöördumise seoses olukorraga Harku valla (Rannamõisa teel)
ringristmikel, kus toimivad nn “ülekäigukohad” on täiesti sobimatud
tiheasustusse ning kujutavad endast otsest ohtu jalakäijatele. Värske
juhtum, kus laps jäi auto alla, ei ole juhuslik õnnetus – see on vältimatu
tagajärg ametkondlikust hoolimatusest ja tegemata tööst.

On täiesti lubamatu, et tiheasustusalal kasutatakse maa-asulatele mõeldud
lahendusi: ülekäigukohti, mis ei ole ülekäigurajad, ei oma foori, ei taga
nähtavust ega anna jalakäijale mingit reaalselt toimivat eesõigust. Teil
on olnud aastaid aega reageerida, elanikud on korduvalt sellele
probleemile tähelepanu juhtinud ning ometi ei ole tehtud mitte midagi, mis
vastaks minimaalselegi ohutusstandardile.

Soovin saada vastuseid järgmistele küsimustele, ja mitte üldsõnalisi
vabandusi või analüüsi lubadusi, vaid konkreetseid selgitusi:

1.	Kes vastutab otsuse eest paigaldada tiheasustusalasse lahendus,
mis ei vasta ohutusnõuetele ja on sisuliselt ohtlikum kui tee ületamine
suvalises kohas?
2.	Miks ei ole rajatud ülekäiguradasid ja foorjuhtimist, kuigi
liikluskoormus ja ristmiku ülesehitus nõuavad seda elementaarsel tasemel?
3.	Millal täpselt alustatakse ohutusmeetmete rakendamist, ja miks ei
ole seda tehtud juba enne, kui laps viga sai?
4.	Palun esitada ametlik riskianalüüs koos põhjendustega, miks valiti
lahendus, mis enamikus Eesti valdades oleks juba eos tagasi lükatud.

Teeületuskoht sobitub keskkonda, kus liigub palju autosid ja vähe
jalakäijaid. Antud asukoht on tiheasustusalas, kus liigub PALJU
jalakäijaid, kellel eriti suure liiklusega tipptundidel reaalselt ei olegi
võimalik normaalselt ja ohutult teed ületada, kuna autosid on lihtsalt
katkematu rivi. Lõpuks saab teed ületada siis, kui mõni autojuht siis
loobub oma eesõigusest ja laseb inimese siiski üle tee. Tuleb arvestada ka
seda, et tegemist ei ole lihtsalt kuskil metsade vahel kulgeva maanteega
vaid pealinna suunduva suure ühendusteega, mis läbib erinevaid
tiheasustuspiirkondi, kus liigub palju jalakäijaid, seal hulgas lapsi.
Sama probleem on ka Rannamõisa teel Tallinna pool asuvatel ringteedel, kus
tekib katkematu liiklusvoog ja jalakäia tee ületamise võimalust
füüsiliselt ei tekigi. Teeületuskoht sobitub piirkonda, kus on läheduses
väike grupp majapidamisi, mille elanikud aeg ajalt teed ületavad ja on
täiesti loogiline, et kui jalakäia on nii suures vähemuses, siis on autol
liikumiseks eesõigus. Kõnealused ringidel asuvad teeületuskohad ei ole
sobilikud, kuna piirkonnas on tihe asustus, mis pidevalt laieneb ja
tänaseks on seal välja kujunenud olukord, kus enam ei ole loogiline anda
sõiduõigust autole vaid see õigus peaks nüüd ülekäigu raja näol liikuma
jalakäijale, et tekitada füüsilised võimalused tee ületamiseks katkematu
liiklusvoo tingimustes.

Ootan vastust ja lahendusi esimesel võimalusel!

Lugupidamisega

Alle-Riin Siimo
jurist

Meie jaoks on väga oluline kuulda Teie arvamust, et saaksime pidevalt
parendada oma teenuseid. Ette tänades.

Tagasiside vorm on leitav
<https://forms.office.com/Pages/ResponsePage.aspx?id=cQsRoHbUwUOSG8CCbivBQ
-EoRHuAwAROjNrJsDpOZ0JUQ0dYWDI2UkQ0QjAyTjk5RVg4SE9ROFZONS4u> SIIT

  _____

Harku Vallavalitsus
Kallaste tn 12, Tabasalu
Harku vald
Mob: 5552 1213
 <http://www.harku.ee/> www.harku.ee

 <https://www.facebook.com/HarkuVald> facebook.com/HarkuVald